भोपाल। स्पाइडर मैन को फिल्मों में तो आपने बहुत देखा होगा, लेकिन क्या देसी स्पाइडर मैन के बारे में जानते हैं? कर्नाटक के ज्योति राज को देसी स्पाइडर मैन कहा जाता है। रॉक क्लाइंबिंग के स्वभाविक टैलेंट से कई फीट ऊंचे वाटरफॉल पर भी वे आसानी से चढ़ जाते हैं।
कर्नाटक के चित्र दुर्ग फोर्ट में रहने वाले 27 वर्षीय ज्योतिराज को देसी स्पाइडर मैन की संज्ञा मिली है। भोपाल आए ज्योति राज ने दैनिक भास्कर द्वारा आयोजित इवेंट में डीबी सिटी में सात मंजिला इमारत लगभग 150 फीट ऊंची दीवार पर चढ़कर दर्शकों को रोमांचित कर दिया। यह कारनामा उन्होंने महज 4 मिनट में कर दिखाया। डिस्कवरी और नेशनल जियोग्राफी चैनल ने उन्हें मंकी मैन, देसी स्पाइडर मैन का खिताब दिया। वे बुर्ज खलीफा पर चढ़ना चाहते हैं।
बंदरों को देखकर सीखा चट्टानों पर चढ़ना
दैनिक भास्कर डाट कॉम से खास बातचीत में ज्योति राज ने बताया, 'मैंने बंदरों को पेड़ों और चट्टानों पर चढ़ते देख कर चढऩा सीखा है। मैं सात दिन में सिर्फ दो बार खाना खाता हूं। बाकी दिन फ्रूट को सुखाकर उसका पाउडर और दूध के साथ पीता हूं। मेरे पास 10 अनाथ बच्चे हैं। उनको एजुकेशन दिलाने के साथ उन्हें रॉक क्लाइंबिंग सिखा रहा हूं, ताकि वे इस खेल में देश का नाम रोशन कर सकें। भविष्य में क्लाइंबिंग की एकेडमी खोलना चाहता हूं। किसी राज्य सरकार या केंद्र सरकार से मुझे किसी तरह का सपोर्ट अब तक नहीं मिल सका है जिससे इससे यह काम पूरा नहीं हो पा रहा है।' गौरतलब है कि ज्योति राज ओपन इंटरनेशनल रॉक क्लाइंबिंग में गोल्ड मैडलिस्ट हैं।
आगे की स्लाइड्स में देखें फोटो
hin_Deva hin_Deva hin_Deva hin_Deva hin_Deva